hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Ebzárlat a rókák miatt | Nyírkarász Önkormányzatának weboldala
A Szabolcs- Szatmár- Bereg Megyei Kormányhivatal Kisvárdai Járási Hivatal Járási Állategészségügyi és Élelmiszer-Ellenőrző Hivatalának főállatorvosa Nyírkarász Község Közigazgatási területére, a területen található rókák veszettség elleni immunizálása miatt
2014. október 8.-  október 21. között
EBZÁRLATOT és LEGELTETÉSI TILALMAT RENDELT EL.
Az ebzárlat tartalma alatt tartási helyén minden kutyát és macskát elzárva, illetőleg a kutyákat megkötve úgy kell tartani, hogy azok más állattal vagy emberrel ne érintkezhessenek; zárt udvarban a kutyák elzárását vagy megkötését mellőzni lehet, ha azok onnan ki nem szökhetnek.
Kutyát tartási helyéről csak pórázon vezetve és szájkosárral szabad kivinni.
A település területéről kizárólag érvényes veszettség elleni védőoltással rendelkező kutyát vagy macskát és csak a hatósági állatorvos kedvező eredményű vizsgálata után és engedélyével szabad kivinni.
Az érvényes veszettség elleni védőoltással rendelkező
B, a fegyveres erők és fegyveres testületek ebei,
C, a katasztrófa-mentő ebek,
D, a segítő és terápiás ebek, valamint a látássérült embereket vezető ebek.
Rendeltetési céljuknak megfelelő használatuk idejére mentesek a fenti korlátozás alól.
Az ebzárlat alatt befogott kóbor húsevőket a hatósági megfigyelés alá kell helyezni az ebzárlat időtartamára.
Az ebzárlat alatt húsevő állatok összevezetésével járó rendezvény nem tartható.
A legeltetési tilalom ideje alatt az állatok legeltetését a lakott településen belül az erre kijelölt helyen, ilyen hely hiányában a lakott település határától számított 1000 méteren belül kell megszervezni.
Az állatok vándorolva történő legeltetése tilos!
Az állandóan legelőn tartott szarvasmarha állományok legeltetését- az állomány nagyságától függően – 10-20 hektáros területre kell korlátozni.
« Házassági évfordulót köszöntöttünk
Községi zárlat a mézelő méhek miatt »